विनोदको अर्धशतक
मनमोहन स्मृति अन्तर प्रदेश यू–१६ राष्ट्रिय क्रिकेटमा शुक्रबार प्रदेश नम्बर २ र ७ विजयी भएका छन् । कीर्तिपुरस्थित त्रिवि मैदानमा प्रदेश नम्बर २ ले प्रदेश नम्बर ४ लाई ७ विकेट र प्रदेश नम्बर ७ ले प्रदेश नम्बर ५ लाई ७१ रनले पराजित गरे ।
काठमाडौँ — मनमोहन स्मृति अन्तर प्रदेश यू–१६ राष्ट्रिय क्रिकेटमा शुक्रबार प्रदेश नम्बर २ र ७ विजयी भएका छन् । कीर्तिपुरस्थित त्रिवि मैदानमा प्रदेश नम्बर २ ले प्रदेश नम्बर ४ लाई ७ विकेट र प्रदेश नम्बर ७ ले प्रदेश नम्बर ५ लाई ७१ रनले पराजित गरे ।पहिलो ब्याटिङ गरेको प्रदेश ४ निर्धारित ३० ओभरमध्ये २८.३ ओभरमा १ सय रनमै अलआउट भयो । अनित बरालले २९ र इशान श्रेष्ठले २३ रन बनाए । प्रदेश २ का निखिल सिंहले ४, बी यादवले ३, व्यास यादवले २ र शम्साद अली मन्सुरीले १ विकेट लिए । इमरान शेखले ३३, तृतराज दासले २८ र सुजित शाहले नटआउट १३ रन बनाएपछि प्रदेश २ ले १३.५ ओभरमै लक्ष्य पूरा गर्‍यो । प्रदेश ४ का किरण पौडेल, सुजन गौतम र प्रेम गुरुङले १–१ विकेट लिए ।अर्को खेलमा प्रदेश ७ ले विनोद खत्रीको ५२ रनमा ८ विकेट गुमाई १ सय ६९ रन बनायो । त्यस्तै राजन सिंहले ३७, सुवास ऐरले २०, राहुल भण्डारीले १३ र नारायण जोशीले १२ रन बनाए । प्रदेश ५ का नवीन भट्टराई र राहुलकुमार लुनियाले २–२ तथा सोम शर्माले १ विकेट लिए । जवाफमा प्रदेश ५ केवल २३.४ ओभर खेली ९८ रनमा अलआउट भयो । कुशल मल्लले ३२, विशालविक्रम केसीले १७, राहुलले १६ र विपिन न्यौपानेले १२ रन बनाए । प्रदेश ७ का नारायण जोशी र नरेन्द्र साउदले ३–३ तथा सुवास र मनोज लोथलले १–१ विकेट लिए ।